Opod ondersoek 2 moorde waarby polisie glo betrokke was | Netwerk24
Deur Maygene de Wee 31 Maart 2020 16:13
In een van die voorvalle van moord is 'n man van Ravensmead dood nadat hy Vrydag glo 'n paar biere gaan koop het nadat die staat van inperking ingetree het.
Sontaga Seisa, Opod-woordvoerder, sê hulle ondersoek beweringe dat die man deur polisielede aangerand is.
"Hy het inmekaargesak toe hy by die huis gekom het en is dood."
In die tweede voorval is 'n man Sondag in Langa deur polisiebeamptes doodgeskiet in uitbreiding 20 in Langa. Polisiebeamptes het glo 'n gesteelde voertuig agtervolg.
Seisa sê die voertuig het tot 'n stilstand gekom. Een van die mans wat in die voertuig was, het hulle met 'n mes aangeval het.
"Die polisie het hulself verdedig en die man is doodgeskiet."
In die derde voorval wat ondersoekbeamptes van Opod ondersoek sedert die staat van inperking begin het, het 'n polisiebeampte van Saldanha aan die Weskus glo sy vrou sedert 8 Maart tot Saterdag 28 Maart in hul huis aangehou en herhaaldelik verkrag.